मेधा छात्रवृत्ति परीक्षा का समापन
भास्कर न्यूज जामताड़ा|नाला / फतेहपुर
जिलाके सभी छह प्रखंड के उच्च विद्यालय में रविवार को छात्रवृति परीक्षा का आयोजन किया गया। इस अवसर पर राज्य मेधा छात्रवृत्ति, राज्य निर्धनता सह मेधा छात्रवृत्ति राष्ट्रीय मेधा छात्रवृत्ति परीक्षा में छात्र शामिल हुए। शांतिपूर्ण एवं कदाचार मुक्त परीक्षा के लिए परीक्षा केंद्र पर दंडाधिकारी पुलिस बल की तैनाती की गई थी। जामताड़ा में राजकीय कन्य उच्च विद्यालय में परीक्षा का आयोजन किया गया। इस अवसर पर कुल 41 छात्र में से 37 छात्र परीक्षा में शामिल हुए। जानकारी के अनुसार राज्य मेधा छात्रवृत्ति परीक्षा में 13 परीक्षार्थी, राज्य निर्धनता सह मेधा छात्रवृत्ति में 6 परीक्षार्थी तथा राष्ट्रीय मेधा छात्रवृत्ति परीक्षा में 18 परीक्षार्थी शामिल हुए। इस अवसर पर केंद्राधीक्षक के रूप में जामताड़ा प्रखंड के शिक्षा प्रसार पदाधिकारी गणेश प्रसाद सिंह, बीपीओ विपद मंडल, दंडाधिकारी आनंद कुमार सिंह, प्रेक्षक के रूप में मंटू गोराई, महेंद्र चौधरी, अंजू कुमारी मौजूद थे।
वहीं दूसरी ओर नाला संवाददाता के अनुसार टेन प्लस टू विद्यालय नाला में रविवार को छात्रवृत्ति परीक्षा का आयोजन किया गया। इस परीक्षा में राज्य मेधा के 38 राष्ट्रीय निर्धनता सह मेधा के 17 तथा राष्ट्रीय मेधा छात्रवृत्ति के 5 परीक्षार्थी परीक्षा में शामिल हुए। परीक्षा में सप्तम, अष्टम एवं नवम कक्षा के छात्र छात्रा शामिल हुए। बताया गया कि इस परीक्षा में सफल छात्रों को पढ़ाई लिखाई में सहयोग के लिए सरकार द्वारा सालाना एक मुश्त राशि बतौर छात्रवृत्ति प्रदान किया जाएगा है। तीन घंटे की इस परीक्षा में शांति व्यवस्था बनाए रखने तथा बाहरी व्यक्तियों के केंद्र में प्रवेश नहीं होने के लिए पर्याप्त पुलिस बल तैनात किया गया था। कदाचार मुक्त परीक्षा का संचालन के लिए प्राचार्य सह केंद्राधीक्षक सुबोध कुमार घोष, प्रखंड महिला प्रसार पदाधिकारी कविता दास के अलावा बीरेंद्रनाथ गोरांई, रसमय माजि, दिलीप कुमार रवानी आदि वीक्षक मुख्य रूप से उपस्थित थे।
वहीं फतेहपुर संवाददाता के अनुसार प्रखंड के राजकीयकृत उच्च विद्यालय में रविवार को छात्रवृति परीक्षा का आयोजन किया गया। परीक्षा में 140 परीक्षार्थी शामिल हुए। जबकि 8 छात्र अनुपस्थित रहें। राज्य मेधा छात्रवृत्ति परीक्षा में 76, राज्य निर्धनता सह मेधा छात्रवृत्ति परीक्षा में 59 तथा राष्ट्रीय मेधा छात्रवृत्ति परीक्षा में कुल 5 छात्र सम्मिलित हुए। मौके पर दंडाधिकारी के रूप में कनीय अभियंता अशोक कुमार साह, प्रखंड शिक्षा प्रसार पदाधिकारी विपिन कुमार सिंह, गोपाल स्वरुप सिंह, मसी आलम, आशीष कुमार, सामंत गौरवरण यादव, सबिता मंडल सहित अन्य मौजूद थे।
मुरलीपहाड़ी संवाददाता के अनुसार राष्ट्रीय मेधा छात्रवृत्ति परीक्षा रविवार को उच्च विद्यालय में शांतिपूर्ण ढंग से संपन्न हो गई। परीक्षा में 136 छात्र-छात्रा शामिल हुए। परीक्षा केंद्र का निरीक्षण प्रखंड विकास पदाधिकारी राम नारायण सिंह ने किया। उन्होंने बताया की परीक्षा शांतिपूर्ण ढंग से संपन्न हो गया है। परीक्षा में कुल 159 छात्र छात्रा को भाग लेना था। राष्ट्रीय मेधा छात्रवृति में 94 में से 75, राज्य मेधा छात्रवृति में 32 में से 29 तथा राज्य मेधा निर्धनता सह मेधा परीक्षा में 32 शामिल हुए।
नारायणपुर में परीक्षा देते छात्र
hin_Deva bho_Deva hin_Deva hin_Deva hin_Deva hin_Deva hin_Deva